at makatapos makapagbayad ay nagtindigan na sila at nagsisakay na pamuli sa auto. sumapit sila sa tahanan nina pako, sa may liwasang moriones, tundo. gayon na lamang ang pagkagalak ni eduardo pagka'ang tahanang yaon ay katapat ng tahanang kinatitirahan ng kanyang irog: ni leoning. pako, at tapat pala nitong inyo ang kanila? oo, malasin mo ang ganda ng pagkakaayos ng tahanang iyan. oo, nga kay ganda! at bagama'hindi pa napapanhik ni eduardo ang kinatitirahang yaon ni leoning ay gayon na lamang ang kanyang paghanga sa pagkakaayos. palibhasa'ang mga bintana ay nakabukas na lahat kaya'ang ganda ng pagkakaayos ng ilang bahagi ng loob ay di naging kaila sa paningin ng ating binata. at, dumating na ang ikawalo ng gabi. di pa nagsisidating ang hinihintay nina eduardo: ang paguwi nila leoning. inip na inip na si eduardo. sa mga gayong oras ay dapat nang magsiuwi sila sana, sapagka'matagal nang tapos ang tugtugan sa luneta. lahat ng mga taong nabuhat doon ay paraparang nasa kanila ng pamamahay.